CELEX: 62018TN0730
Language: da
Date: 2018-12-12 00:00:00
Title: Sag T-730/18: Sag anlagt den 12. december 2018 — DQ m.fl. mod Parlamentet

11.2.2019   
            
            
               DA
            
            
               Den Europæiske Unions Tidende
            
            
               C 54/31
            
         
      Sag anlagt den 12. december 2018 — DQ m.fl. mod Parlamentet
      (Sag T-730/18)
      (2019/C 54/45)
      Processprog: fransk
      
         Parter
      
      
         Sagsøgere: DQ og 11 andre sagsøgere (ved advokat M. Casado García-Hirschfeld)
      
         Sagsøgt: Europa-Parlamentet
      
         Sagsøgernes påstande
      
      Sagsøgerne har nedlagt følgende påstande:
      
                  —
               
               
                  Sagen fremmes til realitetsbehandling og sagsøgerne gives medhold.
               
            Følgelig:
      
                  —
               
               
                  Annullation af den stiltiende afgørelse om afslag på sagsøgernes ansøgning om erstatning (»den anfægtede afgørelse«) indgivet den 13. december 2017 i henhold til vedtægtens artikel 90, stk. 1.
               
            
                  —
               
               
                  Om fornødent annullation af afgørelsen af 12. september 2018 om afslag på klagen indgivet den 23. maj 2018 i henhold til vedtægtens artikel 90, stk. 2.
               
            
                  —
               
               
                  Sagsøgte tilpligtes at erstatte det ikke-økonomiske tab, der er forvoldt ved en helhed af retsakter og adfærd fra Parlamentets side, som skal være genstand for en samlet vurdering, og som sagsøgerne efter ret og billighed har opgjort til et beløb på 192 000 EUR, med forbehold for en fornyet opgørelse.
               
            
                  —
               
               
                  Parlamentet tilpligtes at betale renter og morarenter, der er forfaldet i mellemtiden.
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne påberåbt sig de ulovligheder, som Parlamentet har begået i dets egenskab af arbejdsgiver, bl.a. tilsidesættelse af princippet om god forvaltning og af omsorgspligten, krænkelse af sagsøgernes værdighed, tilsidesættelse af deres privat- og familieliv, tilsidesættelse af deres ret til beskyttelse af den lægelige tavshedspligt og tilsidesættelse af deres ret til arbejdsvilkår, som tager hensyn til deres sundhed, sikkerhed og værdighed.
      Sagsøgerne har gjort gældende, at de faktiske omstændigheder og den adfærd, som de havde anmeldt, prima facie udgjorde faktiske omstændigheder og adfærd, som var reel eller i det mindste sandsynlig, og hvoraf det kunne formodes, at der forelå psykisk chikane over for dem, og har anført, at Europa-Parlamentet har pådraget sig ansvar bl.a. som følge af dettes passivitet i forbindelse med behandlingen af deres ansøgning om bistand i henhold til artikel 12 og artikel 24 i vedtægten for tjenestemænd i Den Europæiske Union.